b'\n_START_ARTICLE_\nAlan Wilder\n_START_PARAGRAPH_\nAlan Charles Wilder (g. 1959 m. liepos 1 d. Hammersmith, Vakar\xc5\xb3 Londonas, Jungtin\xc4\x97 Karalyst\xc4\x97) \xe2\x80\x93 brit\xc5\xb3 muzikantas, geriausiai \xc5\xbeinomas kaip grup\xc4\x97s Depeche Mode narys, joje groj\xc4\x99s nuo 1982 iki 1995 m. ir muzikinio projekto Recoil \xc4\xafk\xc5\xabr\xc4\x97jas.\n_START_SECTION_\nPrie\xc5\xa1 Depeche Mode\n_START_PARAGRAPH_\nWilder\xe2\x80\x99is nuo vaikyst\xc4\x97s grojo pianinu bei fleita, o mokykloje grojo grup\xc4\x97se su mokslo draugais. V\xc4\x97liau dirbo pad\xc4\x97j\xc4\x97ju DMJ studijoje. \xc4\x8cia \xc4\xafgijo patirties dirbdamas su grup\xc4\x97mis "The Dragons", "Dafne and the Tenderspots", "Real to Real" ir "The Hitmen".\n_START_SECTION_\nDepeche Mode laikai\n_START_PARAGRAPH_\nI\xc5\xa1 Depeche Mode pasitraukus Vince\'ui Clarke\'ui, Wilder\xe2\x80\x99is konkurso atrankos b\xc5\xabdu u\xc5\xbe\xc4\x97m\xc4\x97 klavi\xc5\xa1ininko viet\xc4\x85 grup\xc4\x97je. Tiesa, tai pavyko padaryti tik pamelavus kitiems grup\xc4\x97s nariams apie savo am\xc5\xbei\xc5\xb3 (jam buvo 22-eji, nors grup\xc4\x97 ie\xc5\xa1kojo ne vyresnio, nei 21-eri\xc5\xb3 met\xc5\xb3 am\xc5\xbeiaus nario). Prie antrojo grup\xc4\x97s albumo A Broken Frame k\xc5\xabrybos Alan\xe2\x80\x99as neprisid\xc4\x97jo; tik grojo su grupe koncertinio turo metu. Visgi v\xc4\x97liau Wilder\xe2\x80\x99is pasirod\xc4\x97 es\xc4\x85s bene svarbiausias muzikantas grup\xc4\x97je. Jo para\xc5\xa1yt\xc5\xb3 dain\xc5\xb3 n\xc4\x97ra daug, ta\xc4\x8diau b\xc5\xabtent jis studijoje praleisdavo daugiausiai laiko "\xc5\xa1lifuodamas" ir gerindamas muzikos skambes\xc4\xaf.\n_START_SECTION_\nPasitraukimas i\xc5\xa1 grup\xc4\x97s\n_START_PARAGRAPH_\n1995 Liepos 1-\xc4\x85j\xc4\x85, per savo 36-\xc4\x85j\xc4\xaf gimtadien\xc4\xaf, Alan\xe2\x80\x99as Wilder\xe2\x80\x99is pasitrauk\xc4\x97 i\xc5\xa1 Depeche Mode .\n_START_SECTION_\nRecoil\n_START_PARAGRAPH_\nDar b\xc5\xabdamas Depeche nariu, Wilder\xe2\x80\x99is 1986 m. \xc4\xafra\xc5\xa1\xc4\x97 pirm\xc4\x85j\xc4\xaf eksperimentin\xc4\xaf Recoil EP album\xc4\x85, pavadint\xc4\x85 "1+2". Kiek daugiau nei pusvaland\xc5\xbeio trukm\xc4\x97s \xc4\xafra\xc5\xa1e galima i\xc5\xa1girsti daug Depeche Mode dain\xc5\xb3 motyv\xc5\xb3. 1988 m. i\xc5\xa1leido album\xc4\x85 "Hydrology". V\xc4\x97lesniems albumams \xc4\xafra\xc5\xa1yti Alan\xe2\x80\x99as kviet\xc4\x97 kitus muzikantus, kurie atlikdavo vokalin\xc4\x99 partij\xc4\x85, o jis pats buvo atsakingas u\xc5\xbe muzikos k\xc5\xabryb\xc4\x85. 1992 m. i\xc5\xa1leido album\xc4\x85 "Bloodline". 1997 m. atsiskyr\xc4\x99s nuo Depeche Mode, Alan\xe2\x80\x99as prad\xc4\x97jo skirti daugiau laiko projektui Recoil ir i\xc5\xa1leido "Unsound Methods". 2000 m. i\xc5\xa1leido album\xc4\x85 "Liquid". 2007 m. i\xc5\xa1leistas \xc5\xa1e\xc5\xa1tasis albumas "SubHuman", o 2010 m. i\xc5\xa1leistas geriausi\xc5\xb3 Recoil darb\xc5\xb3 rinkinys-albumas "Selected". Po \xc5\xa1io albumo buvo pirm\xc4\x85 kart\xc4\x85 vykdomas turn\xc4\x97. 2011 m. gegu\xc5\xbe\xc4\x97s 10 d. Alan\xe2\x80\x99as Wilder\xe2\x80\x99is aplank\xc4\x97 ir Vilni\xc5\xb3, koncertuodamas "Forum Palace".\n_START_SECTION_\nAsmeninis gyvenimas\n_START_PARAGRAPH_\nAlan\xe2\x80\x99as i\xc5\xa1siskyr\xc4\x99s su buvusia "Miranda Sex Garden" klavi\xc5\xa1ininke Hepzibah Sessa. Augina s\xc5\xabn\xc5\xb3 Stanley Duke ir dukr\xc4\x85 Paris.'